Α4-0293/95

Πρόταση απόφασης του Συμβουλίου για τη σύναψη αλιευτικής συμφωνίας υπό μορφή εγκριθέντων πρακτικών, ανταλλαγής επιστολών, ανταλλαγής υπομνημάτων και των σχετικών παραρτημάτων, μεταξύ της Ευρωπαϊκής Κοινότητας και της Κυβέρνησης του Καναδά (COM(95)0251 - C4-0338/95 - 95/0144(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τρίτη αιτιολογική σκέψη

>Αρχικό κείμενο>

ότι η συμφωνία τους εκφράζεται με τα εγκριθέντα πρακτικά, την ανταλλαγή επιστολών, την ανταλλαγή υπομνημάτων και τα σχετικά παραρτήματα, που μονογράφηκαν στις 16 Απριλίου 1995.

>Κείμενο μετά την ψηφοφορία στο ΕΚ>

ότι τα εγκριθέντα πρακτικά και τα παραρτήματά τους, η ανταλλαγή επιστολών και η ανταλλαγή υπομνημάτων αποτελούν αδιαίρετο σύνολο το οποίο είναι αναπόσπαστο μέρος της συναφθείσας συμφωνίας μεταξύ της Ευρωπαϊκής Ένωσης και του Καναδά που πρέπει να τεθεί σε εφαρμογή στο σύνολό της από τα υψηλά συμβαλλόμενα μέρη.

(Τροπολογία 2)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι η ποσόστωση της Ευρωπαϊκής Ένωσης για την ιππόγλωσσα (χάλιμπατ) της Γροιλανδίας στη ζώνη 3LMNO για το 1996 και τα επόμενα έτη θα είναι τουλάχιστον 55,35% των συνολικών επιτρεπόμενων αλιευμάτων που χορηγούνται στο πλαίσιο της Οργάνωσης Αλιείας στο Βορειοδυτικό Ατλαντικό.

(Τροπολογία 3)

Αιτιολογική σκέψη 3β

>Κείμενο μετά την ψηφοφορία στο ΕΚ>

ότι ο Καναδάς θα ανακαλέσει τις διατάξεις του εθνικού του δικαίου που εμποδίζουν την αλιεία εκ μέρους του κοινοτικού στόλου εκτός ζώνης 200 μιλίων, διατάξεις ασυμβίβαστες με το διεθνές δίκαιο θαλάσσης.

(Τροπολογία 4)

Τέταρτη αιτιολογική σκέψη

>Αρχικό κείμενο>

ότι η έγκριση της εν λόγω συμφωνίας είναι προς το συμφέρον της Κοινότητας.

>Κείμενο μετά την ψηφοφορία στο ΕΚ>

ότι τηρούνται οι ανωτέρω διατάξεις και η έγκριση της συμφωνίας είναι προς το συμφέρον της Κοινότητας.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου για τη σύναψη αλιευτικής συμφωνίας υπό μορφή εγκριθέντων πρακτικών, ανταλλαγής επιστολών,ανταλλαγής υπομνημάτων και των σχετικών παραρτημάτων, μεταξύ της ΕυρωπαϊκήςΚοινότητας και της Κυβέρνησης του Καναδά (COM(95)0251 - C4-0338/95 - 95/0144(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(95)0251 - 95/0144(CNS) ((EE C 239, 14.09.1995, σελ. 8)),

- έχοντας υπόψη το σχέδιο αλιευτικής συμφωνίας υπό μορφή εγκριθέντων πρακτικών, ανταλλαγής επιστολών, ανταλλαγής υπομνημάτων και των σχετικών παραρτημάτων, μεταξύ της Ευρωπαϊκής Κοινότητας και της Κυβέρνησης του Καναδά,

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 43 και 228 παρ. 3, 1o εδάφιο της Συνθήκης ΕΚ (C4-0338/95),

- έχοντας υπόψη το άρθρο 90, παρ. 7 του Κανονισμού του,

- έχοντας υπόψη την έκθεση της Επιτροπής Αλιείας και τις γνωμοδοτήσεις της Επιτροπής Προϋπολογισμών και της Επιτροπής Εξωτερικών Οικονομικών Σχέσεων (Α4-0293/95),

1. εγκρίνει την πρόταση της Επιτροπής, με την επιφύλαξη των τροποποιήσεων του Κοινοβουλίου και την σύναψη της αλιευτικής συμφωνίας[semigr ]

2. καλεί το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς[semigr ]

3. ζητεί να κληθεί εκ νέου να γνωμοδοτήσει, στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρο του να διαβιβάσει την παρούσα γνώμη στο Συμβούλιο και την Επιτροπή.